รัฐบาลไทย-ข่าวทำเนียบรัฐบาล-รมต.เฉลิมชัย เปิดหัวงานอ่างเก็บน้ำลำไตรมาศ อ่างเก็บน้ำแห่งแรกของจังหวัดพังงา
วันศุกร์ที่ 20 พฤษภาคม 2565
รมต.เฉลิมชัย เปิดหัวงานอ่างเก็บน้ําลําไตรมาศ อ่างเก็บน้ําแห่งแรกของจังหวัดพังงา
เพื่อเป็นแหล่งกักเก็บน้ํา การอุปโภค-บริโภค ด้านการเกษตร บรรเทาปัญหาอุทกภัย และเป็นแหล่งท่องเที่ยว พร้อมวางแผนพัฒนาแหล่งน้ําสําคัญในเขตพื้นที่จังหวัดพังงาในอนาคต
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ติดตามผลการดําเนินงานของหน่วยงานในสังกัดกระทรวงเกษตรและสหกรณ์ พร้อมพบปะเกษตรกรในพื้นที่ และเป็นประธานในพิธีเปิดหัวงานอ่างเก็บน้ําลําไตรมาศ โดยมีนางกันตวรรณ ตันเถียร กุลจรรยาวิวัฒน์ ประธานคณะกรรมาธิการเกษตรและสหกรณ์ สมาชิกสภาผู้แทนราษฎรจังหวัดพังงา และผู้บริหารกระทรวงเกษตรและสหกรณ์ เข้าร่วม ณ ศูนย์ราชการจังหวัดพังงา หมู่ที่ 3 ต.ถ้ําพุด อ.เมือง จ.พังงา
สําหรับอ่างเก็บน้ําลําไตรมาศ เป็นอ่างเก็บน้ําแห่งแรกของจังหวัดพังงา ตั้งอยู่ที่ ต.บางเหรียง อ.ทับปุด จ.พังงา โดยกรมชลประทานมีแผนในการดําเนินการก่อสร้างในปีงบประมาณ 2565 - 2568 วงเงิน 550 ล้านบาท หากดําเนินการแล้วเสร็จ จะเป็นแหล่งเก็บกักน้ําต้นทุนไว้ใช้เสริมการเพาะปลูกในฤดูฝน ระยะฝนทิ้งช่วงและการปลูกพืชไร่ในฤดูแล้งของฝายคลองลําไตรมาศ ซึ่งมีพื้นที่รับประโยชน์เดิม 5,000 ไร่ และสามารถเพิ่มพื้นที่รับประโชน์ได้อีก 1,350 ไร่ รวมพื้นที่รับประโยชน์ 6,350 ไร่ อีกทั้งยังใช้เพื่อการอุปโภค-บริโภคและด้านการเกษตรในท้องที่อําเภอทับปุดและพื้นที่ใกล้เคียง จังหวัดพังงา บรรเทาปัญหาอุทกภัยในขอบเขตพื้นที่โครงการ และเป็นแหล่งท่องเที่ยวและพักผ่อนหย่อนใจให้กับราษฎรและนักท่องเที่ยว ทั้งนี้ ได้เร่งรัดให้จ่ายเงินค่าชดเชยที่ดินและผลอาสินของโครงการอ่างเก็บน้ําลําไตรมาศ ครั้งที่ 1 ให้แล้วเสร็จภายในเดือนมิถุนายน 2565 นี้
นอกจากนี้ กระทรวงเกษตรฯ โดยกรมชลประทานมีแผนการพัฒนาแหล่งน้ําที่สําคัญในเขตพื้นที่จังหวัดพังงา ได้มีการขอสนับสนุนงบประมาณ จํานวน 7 โครงการ ได้แก่ 1) การปรับปรุงระบบท่อส่งน้ําสายใหญ่ และสายแยกขวาฝายคลองทับยาว (ปี 2566) 2) ฝายบ้านกะปง (ปี 2567) 3) ฝายบ้านปากพู่ อ.กะปง (ปี 2567) 4) อาคารบังคับน้ําบ้านโตนดินใน อ.ตะกั่วทุ่ง (ปี 2567) 5) อาคารบังคับน้ําคลองน้ําจืด อ.เกาะยาว (ปี 2567) 6) อ่างเก็บน้ําบ้านหินกอง อ.เกาะยาว (ปี 2568 - 2569) และ 7) อ่างเก็บน้ําคลองลํารูใหญ่ อ.ท้ายเหมือง (ปี 2567 - 2570)
ทั้งนี้ ภายในงาน รัฐมนตรีว่าการกระทรวงเกษตรและสหกรณ์ได้มอบพันธุ์กุ้งก้ามกราม ขนาด 5 – 7 เซนติเมตร จํานวน 100,000 ตัว ให้กับตัวแทนเกษตรกรผู้เพาะเลี้ยงสัตว์น้ําในเขตอําเภอทับปุด อําเภอตะกั่วทุ่ง อําเภอท้ายเหมือง และอําเภอเมืองพังงา จํานวน 50 ราย รายละ 2,000 ตัว มอบพันธุ์ปลาตะเพียนขาว ขนาด 3 – 5 เซนติเมตร จํานวน 100,000 ตัว และพันธุ์ปลาสุลต่าน ขนาด 3 – 5 เซนติเมตร จํานวน 100,000 ตัว ให้กับตัวแทนเกษตรกรผู้เพาะเลี้ยงสัตว์น้ําในเขตอําเภอทับปุด อําเภอตะกั่วทุ่ง อําเภอท้ายเหมือง และอําเภอเมืองพังงา จํานวน 50 ราย รายละ 4,000 ตัว มอบพันธุ์กุ้งก้ามกราม ขนาด 5 – 7 เซนติเมตร จํานวน 60,000 ตัว เพื่อนําไปปล่อยให้กับผู้นําชุมชนอําเภอเมืองพังงา ผู้นําชุมชนอําเภอตะกั่วทุ่ง และผู้นําชุมชนอําเภอท้ายเหมือง รวม 6 ชุมชน มอบพันธุ์ปลาตะเพียนขาว ขนาด 3 – 5 เซนติเมตร จํานวน 100,000 ตัว และพันธุ์ปลาสุลต่าน ขนาด 3 – 5 เซนติเมตร จํานวน 100,000 ตัว เพื่อนําไปปล่อยให้กับผู้นําชุมชนอําเภอเมืองพังงา ผู้นําชุมชนอําเภอตะกั่วทุ่ง ผู้นําชุมชนอําเภอท้ายเหมือง ผู้นําชุมชนอําเภอทับปุด และผู้นําชุมชนอําเภอเกาะยาว รวมจํานวน 9 ชุมชน มอบต้นกระท่อมและต้นมัลเบอร์รี่ให้กับตัวแทนเกษตรกร มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้กับเกษตรกรในพื้นที่ตําบลเกาะยาวใหญ่ อําเภอเกาะยาว จํานวน 24 ราย มอบเวชภัณฑ์ให้กับเกษตรกรผู้เลี้ยงสัตว์ (จํานวน 60 ชุด) ให้กับผู้แทนกลุ่มเกษตรกร จํานวน 4 ราย และร่วมปล่อยพันธุ์สัตว์น้ํา ประกอบด้วย พันธุ์ปูทะเล (ปูดํา) พันธุ์ปูม้า และพันธุ์หอยชักตีน ลงสู่คลองพังงา